Den Vest-Sjællandske Avis, 1830-02-13
Nyeste Post-Efterretninger. J Bladet Børsenhalle meddeles følgende Skrivelse fra de Serviske Grændser af 18de Januar: Porten kan endnu ikke finde sig i Fredsbetingelserne og synes ikke at ville trolig opfylde dem. Greve Diebitsch maae herom have havt en Ahnelse; thi man skriver fra Adrianopel, at der i de sidste 8 Dage ere foregaaede Bevægelser i den Russiske Armee, som røber en stor Mistillid af den Russiske Overgeneral imod Porten. Porten paa sin Side tager ligeledes Forholdsregler, som lader bebude en Modstand ifald man vil tvinge dem til at opfylde de indgaaede Forpligtelser. Alle Tropper som vare paa Marschen til deres Hiem, have faaet Ordre til at giøre Holt, og paa det første Vink at støde til Albanesernes Corps, som staaer kun nogle Dagreiser fra Sophia. Portens Forblindelse er den samme nu som tilforn, og der udkræves megen Taalmodighed fra den Russiske Side til at høre paa de latterlige Jndvendinger, som nu blive gjorte imod Opfyldelsen, af enhver af de indgaaede Fredsbetingelser; det er ikke at tænke paa at de Serviske Distrikter skulle blive incorporerede, og naar Gjorgevo ikke allerede var rømmet, saa vilde det nu ikke meere skee. - Ogsaa tales der om i en Skrivelse i den Nürnbergske Correspondent, at der skal være ankommen til Petersborg en Coureer fra Admiral Heyden, hvorpaa der strax blev afsendt Depescher af Vigtighed med Feldtjægere til Burgas og Sebastopol, og, som man siger, skulle overbringe nye Forholdsregler til Feldtmarskal Diebitsch og Admiral Greigh. Samme Blad indeholder ogsaa en Skrivelse fra Donau al Slags politisk Passiar, som fortiener kun liden Tiltroe f. Ex. at Porten skal besvære sig over Englands Forhold under sidste Krig, hvis Raad og Forestillinger skulle være Aarsagen til dens Ulykke; om at Englænderne skulle have sendt betydelige Subsidier for at antænde en nye Krig i Orienten o.s. v., men alle disse krigerigske Rygter indeholde vel ingen anden Sandhed end denne simple, at Porten vægrer sig ved at exeqvere Fredsbetingelserne i deres hele Udstrækning saalænge indtil den erfarer Udfaldet af sin Gesandt Halil Paschas Underhandlinger i Petersborg. – Den Preussiske Statstidende meddeler Efterretninger fra Constantinopel, men som indeholde ikke noget foruroligende; men blot følgende: at den Tyrkiske Eskadre som var affeilet fra Alexandria og som bestaaer af 21 Krigskibe, hvoriblandt et Orlogskib og 6 Fregatter, er ankommen til Constantinopel, at Hussein Pascha er ankommen dertil fra Schumla- og at man troer at han bliver Storv zier. Capudan Paschalligger farlig syg og at man tvivler paa at han lever. Sultanen boer endnu bestandig i RamisTschilflik og synes at ville blive der Vinteren over. – Man læser nu udførlige Efterretninger om de kostbare Presenter som Halil Pascha skal overbringe til det Russiske Hof; de ere for mange til at de her kunne blive opregnede alle sammen; thi de bestaae af 36 Artikler. De Presenter, som ere bestemte til Keiseren og Keiserinden selv bestaae i en Sabel af overordentlig Værdie og Riigdom, en saare kostbar Daase; en Sadel med Tømme og Skaberak, som er besat med kostbare Sten; en Kam, som er prydet med store Solitairer, en Mængde kostbare Toiletartikler, og prægtige Shavls besatte med Perler. Jblandt Presenterne til de Store, Ministrene og Keiserindens Hof ere mange besynderlige Ting f. Ex. fiin stødt Mocca Kaffe, Jndiske Confiturer, de fineste Parfumer, og den herlige Rosenolie fra Maskat og Bengal indsluttet i Crystalflasker af forskjellig Størrelse og sielden Skiønhed; Shavls, Perler, Tobakspiber og Punge, alleslags Guld stoffer og kostbare Tøier, Damascener Klinger, og hvad der endnu er det bedste af det altsammen Talismans eller magiske Midler til at beskiærme sig imod alleslags Ulykker.